**Manuál**

**pre oprávnené osoby a obce**

**k príspevku za ubytovanie odídenca   
podľa § 36a zákona č. 480/2002 Z. z. o azyle a o zmene a doplnení niektorých zákonov**

**v znení neskorších predpisov**

**I.**

**Oprávnené osoby**

1. Príspevok poskytuje obec **osobe, ktorá vlastní nehnuteľnosť slúžiacu na bývanie** v jej   
   územnom obvode, ktorá v nej poskytne bezodplatne ubytovanie odídencovi. Takéto   
   ubytovanie musí spĺňať minimálne požiadavky na byty nižšieho štandardu podľa § 8 ods. 2  
    vyhlášky Ministerstva zdravotníctva Slovenskej republiky č. 259/2008 Z. z.   
   o podrobnostiach o požiadavkách na vnútorné prostredie budov a o minimálnych   
   požiadavkách na byty nižšieho štandardu a na ubytovacie zariadenia.
2. Príspevok poskytuje obec aj **ďalším oprávneným osobám, a to právnickým osobám,   
   ktoré poskytujú bezodplatne ubytovanie odídencovi v nebytovej budove** slúžiacej na   
   krátkodobé ubytovanie, ktoré vlastnia alebo spravujú, **ak takéto ubytovanie neposkytujú   
   na základe živnostenského oprávnenia**. Takéto ubytovanie musí spĺňať minimálne   
   požiadavky podľa § 9 ods. 1 a 2 vyhlášky Ministerstva zdravotníctva Slovenskej republiky   
   č. 259/2008 Z. z.
3. Ďalšou oprávnenou osobou je aj **obec alebo vyšší územný celok**, ak bezodplatne poskytuje   
   ubytovanie odídencovi v nehnuteľnosti, ktorú vlastní alebo v nehnuteľnosti, ktorá je   
   v správe alebo vo vlastníctve jej rozpočtovej alebo príspevkovej organizácie, **ak takéto   
   ubytovanie neposkytujú na základe živnostenského oprávnenia**.
4. Ďalšie oprávnené osoby podľa bodov 2 a 3 sú povinné pred začatím poskytovania   
   ubytovania odídencom v nebytovej budove slúžiacej na krátkodobé ubytovanie **oznámiť   
   obci celkovú ubytovaciu kapacitu** tejto nehnuteľnosti.
5. Príspevok sa neposkytuje oprávnenej osobe, ktorá je vlastníkom, spoluvlastníkom nehnuteľnosti alebo blízkej osobe.

**II.**

**Odídenci, ktorým sa bude poskytovať príspevok**

1. Ministerstvo poskytne príspevok za ubytovanie odídenca (ďalej len „príspevok“) prostredníctvom obce, v ktorej územnom obvode sa poskytuje odídencovi ubytovanie.
2. **Príspevok sa poskytne za ubytovanie odídenca**
3. **Počas 120 dní od prvého poskytnutia dočasného útočiska na území Slovenskej republiky**
4. Ktorý je zraniteľnou osobou podľa odseku 2
5. **Zraniteľnou osobou na účely poskytovania príspevku sa rozumie**
6. Člen domácnosti, ktorá je príjemcom pomoci v hmotnej núdzi
7. Osoba so závažným zdravotným postihnutím, ktorej sa poskytuje dotácia na podporu humanitárnej pomoci osobe so závažným zdravotným postihnutím
8. Osoba, ktorá dosiahla vek 65 rokov
9. Jeden z rodičov, ktorý sa stará o dieťa do piatich rokov veku alebo fyzická osoba, ktorá sa osobne stará o dieťa do piatich rokov veku na základe rozhodnutia súdu
10. Dieťa do piatich rokov veku osoby podľa písmena d).
11. **Zraniteľnosť podľa odseku 2 preukazuje odídenec oprávnenej osobe a obci**
12. Potvrdením o poskytovaní pomoci v hmotnej núdzi , ak ide o zraniteľnú osobu podľa odseku 2 písm. a)
13. Oznámením o priznaní dotácie , ak ide o zraniteľnú osobu podľa odseku 2 písm. b)
14. Dokladom totožnosti, ak ide o zraniteľnú osobu podľa odseku 2 písm. c)
15. Ak ide o zraniteľnú osobu podľa odseku 2 písm. d) a e)

* Čestným vyhlásením rodiča dieťaťa, že sa stará o dieťa do piatich rokov veku, alebo
* Rozhodnutím súdu , ak ide o fyzickú osobu , ktorá sa osobne stará o dieťa do piatich rokov veku na základe rozhodnutia súdu

**III.**

**Predkladanie zmluvy a výkazu oprávnenými osobami**

1. Oprávnená osoba predkladá obci **originál zmluvy o poskytnutí ubytovania odídencovi**   
   podľa vzoru zverejneného na www.minv.sk a www.ua.gov.sk. Neoddeliteľnou súčasťou   
   zmluvy je **čestné vyhlásenie oprávnenej osoby** a **kópia dokladu** o tolerovanom pobyte na   
   území Slovenskej republiky s označením „ODÍDENEC“ alebo s označením „DOČASNÉ   
   ÚTOČISKO“. Oprávneným osobám odporúčame na tento účel vyhotovovať pri podpise   
   zmluvy najmenej 3 jej rovnopisy (1 pre oprávnenú osobu, 1 pre odídenca a 1 pre obec).
2. **Do piatich pracovných dní** po ukončení kalendárneho mesiaca predkladá oprávnená osoba   
   obci úplne a pravdivo vyplnený **výkaz** na tlačive, ktoré vzor je zverejnený na www.minv.sk   
   a www.ua.gov.sk.
3. Z hľadiska úschovy dokumentov na účely poskytovania príspevku za ubytovanie postupujú   
   obce v súlade so svojím registratúrnym poriadkom. Usmernenie k správe registratúry bude   
   zverejnené na www.minv.sk.
4. V prípade viacerých spoluvlastníkov nehnuteľnosti sa do výkazu uvádza iba jeden z nich, na   
   ktorom sa spoluvlastníci dohodli.
5. Pred podaním výkazu si obec skontroluje aktuálnosť vzorov dokumentov zverejnených na   
   stránke minv.sk. V prípade využitia starého vzoru je povinná výkaz zosúladiť s aktuálnou   
   verziou výkazu.
6. Obec si vedie evidenciu podľa § 36a ods. 10 zákona č. 480/2002 Z. z. o azyle o tom, že odídenec, dvakrát za mesiac počas poskytovania ubytovania, pričom medzi jednotlivými oznámeniami musí byť najmenej 14 dní, to neplatí, ak oprávnená osoba poskytuje ubytovanie odídencovi menej ako 14 dní osobne oznámil obci, že mu oprávnená osoba poskytuje ubytovanie na tlačive zverejnenom na stránke minv.sk.

**IV.**

**Predkladanie prehľadu o uplatnených príspevkoch obcou**

1. Obec preverí splnenie zákonom ustanovených podmienok na poskytnutie príspevku podľa   
   jednotlivých zmlúv a výkazov predložených oprávnenými osobami. Obec na základe   
   predložených výkazov spracuje komplexný **prehľad o uplatnených príspevkoch** na   
   tlačive, ktorého vzor je zverejnený na www.minv.sk a www.ua.gov.sk.
2. Obec predloží prehľad o uplatnených príspevkoch **do 15. dňa** kalendárneho mesiaca   
   nasledujúceho po kalendárnom mesiaci, za ktorý sa príspevok poskytuje, **okresnému úradu**vo svojom územnom obvode, a to **v elektronickej podobe prostredníctvom elektronickej   
   schránky**. Zoznam e-schránok jednotlivých okresných úradov je zverejnený na   
   www.minv.sk. Upozorňujeme, že je nevyhnutné **dodržať formát súboru podľa   
   zverejneného vzoru**. V prípade nedodržania stanoveného vzoru a formátu nebude môcť byť   
   zaslaný prehľad o uplatnených príspevkoch okresným úradom akceptovaný.
3. Obce, ktoré nemajú prístup k internetu alebo nie sú technicky spôsobilé využiť zaslanie   
   prehľadu prostredníctvom e-schránky, predložia elektronickú podobu prehľadu   
   o uplatnených príspevkoch okresnému úradu **osobne na vhodnom prenosnom dátovom   
   nosiči**. Formát súboru podľa zverejneného vzoru musí byť dodržaný.

**V.**

**Overovanie splnenia podmienok**

1. Na účely poskytovania príspevku je **odídenec**, ktorému oprávnená osoba poskytuje   
   ubytovanie, povinný:
2. do troch pracovných dní od začiatku poskytovania ubytovania, súčasťou prvého oznámenia je aj preukázanie zraniteľnosti
3. **dvakrát mesačne** počas poskytovania ubytovania, pričom medzi jednotlivými oznámeniami musí byť najmenej 14 dní, to neplatí, ak oprávnená osoba poskytuje ubytovanie odídencovi menej ako 14 dní **osobne oznámiť obci**, že mu oprávnená osoba poskytuje ubytovanie.
4. bezodkladne oznámiť obci a oprávnenej osobe zmeny v skutočnostiach rozhodujúcich pre posúdenie zraniteľnosti
5. Obec preveruje splnenie podmienok na poskytnutie príspevku za ubytovanie odídenca na   
   základe predloženej zmluvy a v prípade potreby aj z vlastných zistení.
6. Ministerstvo vnútra Slovenskej republiky preveruje splnenie podmienok na poskytnutie príspevku za ubytovanie odídenca z evidencií štátu (kataster, CSRÚ, REGOB a pod.).
7. V prípade, ak obec zistí nepravdivosť alebo nesprávnosť údajov poskytnutých oprávnenou   
   osobou až po predložení prehľadu o uplatnených príspevkoch okresnému úradu, obratom o tejto   
   skutočnosti upovedomí okresný úrad.
8. Na účel kontroly splnenia podmienok na vyplatenie príspevku obec spolupracuje s okresným   
   úradom, bezodkladne okresnému úradu oznamuje všetky rozhodné skutočnosti a na výzvu   
   okresného úradu mu poskytne súčinnosť.

**VI.**

**Vyplácanie príspevkov**

1. Poskytovanie príspevku za ubytovanie odídenca bude realizované formou bežného transferu.   
   Poskytovanie finančných prostriedkov formou transferu podlieha povinnému zúčtovaniu so   
   štátnym rozpočtom podľa zákona č. 523/2004 Z. z. o rozpočtových pravidlách verejnej   
   správy a o zmene a doplnení niektorých zákonov v znení neskorších predpisov, ktorého vzor   
   určí každoročne Ministerstvo financií SR. Zúčtovanie finančných vzťahov sa vykoná   
   prostredníctvom okresného úradu.
2. **Ministerstvo vnútra poskytuje obci sumu** zodpovedajúcu príspevkom uplatneným   
   oprávnenými osobami za príslušný kalendárny mesiac **do konca kalendárneho mesiaca**   
   nasledujúceho po kalendárnom mesiaci, za ktorý sa príspevok poskytuje. Finančné   
   prostriedky ministerstvo vnútra poskytne bezhotovostným prevodom na účet obce uvedený   
   v prehľade o uplatnených príspevkoch.
3. **Obec vypláca príspevok jednotlivým oprávneným osobám** a jednotlivým ďalším   
   oprávneným osobám **do piatich pracovných dní** od prijatia sumy poukázanej   
   ministerstvom vnútra.

**VII.**

**Opravné prehľady**

1. Opravný výkaz oprávnená osoba môže predložiť v prípade, že výkazu za daný mesiac predchádzal riadny výkaz.
2. Okresný úrad vygeneruje export chýb vo formáte xls, ktorý obratom doručí obci.
3. Ak boli systémovou kontrolou zistené chybné údaje, obec si opakovane vyžiada príslušné   
   doklady žiadateľov o príspevok a odídencov, opakovane skontroluje údaje a opraví chyby   
   v prehľade.
4. Ak boli systémovou kontrolou zistené chybné údaje, pričom sa opakovanou kontrolou   
   údajov zistí, že všetky údaje v prehľade sú podľa dokladov ubytovateľa aj odídenca správne,   
   oznámi danú skutočnosť príslušnému okresnému úradu, ktorý v spolupráci s príslušnými   
   útvarmi Ministerstva vnútra Slovenskej republiky zabezpečí kontrolu údajov.
5. Ak boli systémovou kontrolou zistené prekryvy v dátume ubytovania toho istého odídenca   
   vo viacerých prehľadoch, obce, kde boli tieto prekryvy zistené, v prehľade odstránia   
   prekryvy opakovaným porovnaním údajov. Pokiaľ sa opakovanou kontrolou nepodarí   
   rozpory odstrániť, oznámia obce uvedenú skutočnosť príslušným okresným úradom.
6. Pokiaľ žiadateľ o príspevok uvedie vo výkaze, v časti „Počet obytných miestností alebo celková ubytovacia kapacita“ nesprávny počet, okresný úrad si od poskytovateľa ubytovania odídencovi vyžiada kolaudačné rozhodnutie predmetnej nehnuteľnosti, z ktorého je možné ustáliť veľkosť poskytovaného bytového priestoru.
7. Obec opravný prehľad zašle okresnému úradu v termíne a spôsobom podľa čl. IV, bod 2 tohto manuálu. Obec v opravnom výkaze predkladá len údaje (riadky), v ktorých boli zistené   
   chyby. Údaje, ktoré neboli označené chybou, do opravného výkazu neuvádza.
8. **Na vyplácanie príspevkov za poskytnutie ubytovania odídenca na základe priložených   
   opravných prehľadov sa primerane použije časť VI. tohto manuálu.**